CELEX: 32016D1988
Language: sl
Date: 2016-11-08 00:00:00
Title: Izvedbeni sklep Sveta (EU) 2016/1988 z dne 8. novembra 2016 o spremembi Izvedbenega sklepa 2013/678/EU o dovoljenju Italijanski republiki, da še naprej uporablja posebni ukrep, ki odstopa od člena 285 Direktive 2006/112/ES o skupnem sistemu davka na dodano vrednost

15.11.2016   
            
            
               SL
            
            
               Uradni list Evropske unije
            
            
               L 306/11
            
         IZVEDBENI SKLEP SVETA (EU) 2016/1988
   z dne 8. novembra 2016
   o spremembi Izvedbenega sklepa 2013/678/EU o dovoljenju Italijanski republiki, da še naprej uporablja posebni ukrep, ki odstopa od člena 285 Direktive 2006/112/ES o skupnem sistemu davka na dodano vrednost
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2006/112/ES z dne 28. novembra 2006 o skupnem sistemu davka na dodano vrednost (1) in zlasti člena 395 Direktive,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               V skladu z Odločbo Sveta 2008/737/ES (2) je Italijanska republika dobila dovoljenje, da lahko v okviru ukrepa o odstopanju do 31. decembra 2010 davčne zavezance, katerih letni promet znaša največ 30 000 EUR, oprosti plačila davka na dodano vrednost (DDV) (v nadaljnjem besedilu: ukrep o dostopanju). Uporaba ukrepa o odstopanju je bila naknadno podaljšana z Izvedbenim sklepom Sveta 2010/688/EU (3) do 31. decembra 2013 in nato še do 31. decembra 2016 z Izvedbenim sklepom Sveta 2013/678/EU (4), ki je poleg tega povečal najvišji dovoljeni prag oprostitve na 65 000 EUR letnega prometa.
            
         
               (2)
            
            
               V dopisu, ki ga je Komisija evidentirala 5. aprila 2016, je Italija zaprosila za dovoljenje za podaljšanje ukrepa o odstopanju.
            
         
               (3)
            
            
               V skladu z drugim pododstavkom člena 395(2) Direktive 2006/112/ES je Komisija z dopisom z dne 21. junija 2016 obvestila druge države članice o zahtevi Italije. Komisija je z dopisom z dne 22. junija 2016 obvestila Italijo, da ima na voljo vse informacije, potrebne za presojo zahtevka.
            
         
               (4)
            
            
               Na podlagi člena 285 Direktive 2006/112/ES lahko države članice, ki niso uporabile člena 14 Druge direktive Sveta 67/228/EGS (5), izvzamejo davčne zavezance, katerih letni promet ne presega 5 000 EUR. Ukrep o odstopanju predstavlja odstopanje od člena 285 kar zadeva Italijo samo v obsegu, kadar prag letnega prometa presega 5 000 EUR.
            
         
               (5)
            
            
               Ukrep o odstopanju je v skladu s cilji sporočila Komisije „Najprej pomisli na male“ – „Akt za mala podjetja“ za Evropo z dne 25. junija 2008.
            
         
               (6)
            
            
               Glede na to, da je ukrep o odstopanju privedel do zmanjšanja obveznosti v zvezi z DDV za manjša podjetja, ki niso izbrala splošne ureditve za DDV v skladu s členom 290 Direktive 2006/112/ES, bi bilo treba Italiji dovoliti, da še naprej uporablja ukrep o odstopanju za nadaljnje omejeno obdobje. Davčni zavezanci bi še vedno morali imeti možnost, da izberejo splošno ureditev glede DDV.
            
         
               (7)
            
            
               Ukrep o odstopanju bi moral biti časovno omejen, da se lahko oceni, ali je ustrezen in učinkovit. Poleg tega se za člene 281 do 294 Direktive 2006/112/ES glede posebne ureditve za mala podjetja uporablja pregled. Zato bi se morala tudi za sam ukrep o odstopanju uporabljati klavzula ponovnega pregleda.
            
         
               (8)
            
            
               Na podlagi informacij, ki jih je predložila Italija, bo ukrep o odstopanju imel zanemarljiv učinek na skupni znesek davčnih prihodkov, zbranih na ravni končne potrošnje.
            
         
               (9)
            
            
               Ukrep o odstopanju ne vpliva na lastna sredstva Unije, pridobljena od DDV.
            
         
               (10)
            
            
               Izvedbeni sklep 2013/678/EU bi bilo zato treba ustrezno spremeniti–
            
         SPREJEL NASLEDNJI SKLEP:
   Člen 1
   Člen 2 Sklepa 2013/678/EU se nadomesti z naslednjim:
   
      „Člen 2
      Ta sklep začne učinkovati z dnem uradne obvestitve.
      Ta sklep se uporablja do začetka veljavnosti direktive o spremembi členov 281 do 294 Direktive 2006/112/ES glede posebne ureditve za mala podjetja ali do 31. decembra 2019, kar nastopi prej.“
   
   Člen 2
   Ta sklep je naslovljen na Italijansko republiko.
   
      V Bruslju, 8. novembra 2016
      
         
            Za Svet
         
         
            Predsednik
         
         P. KAŽIMÍR
      
   
   
      (1)  UL L 347, 11.12.2006, str. 1.
   
      (2)  Odločba Sveta 2008/737/ES z dne 15. septembra 2008 o dovoljenju Italijanski republiki, da uporabi ukrep, ki odstopa od člena 285 Direktive 2006/112/ES o skupnem sistemu davka na dodano vrednost (UL L 249, 18.9.2008, str. 13).
   
      (3)  Izvedbeni sklep Sveta 2010/688/EU z dne 15. oktobra 2010 o dovoljenju Italijanski republiki, da še naprej uporablja posebni ukrep, ki odstopa od člena 285 Direktive 2006/112/ES o skupnem sistemu davka na dodano vrednost (UL L 294, 12.11.2010, str. 12).
   
      (4)  Izvedbeni sklep Sveta 2013/678/EU z dne 15. novembra 2013 o dovoljenju Italijanski republiki, da še naprej uporablja posebni ukrep, ki odstopa od člena 285 Direktive 2006/112/ES o skupnem sistemu davka na dodano vrednost (UL L 316, 27.11.2013, str. 35).
   
      (5)  Druga direktiva Sveta 67/228/EGS z dne 11. aprila 1967 o harmonizaciji zakonodaje držav članic o prometnih davkih - struktura in postopek za enotni sistem davka na dodano vrednost (UL 71, 14.4.1967, str. 1303/67).